છત્તીસગઢના એડિશનલ ચીફ સેક્રેટરી (ગૃહ) બીવીઆર સુબ્રમણ્યમને બુધવારના રોજ જમ્મુ-કાશ્મીર મોકલાયા છે. જમ્મુ-કાશ્મીરમાં રાજ્યપાલ શાસન લાગૂ થયા બાદ આમ કરાયું છે. મંત્રીમંડળની નિમણૂક સમિતિએ મંગળવારના રોજ સાંજે સુબ્રમણ્યમના ટ્રાન્સફરને મંજૂરી આપી દીધી. સુબ્રમણ્યમ 1987ની બેન્ચના આઈએએસ અધિકારી છે. તેઓ 2002-2007 સુધી પૂર્વ વડાપ્રધાન મનમોહન સિંહના ખાનગી સચિવ રહી ચૂકયા છે. હજુ એ સ્પષ્ટતા નથી થઇ કે તેઓ રાજ્યપાલ એન.એન.વ્હોરાના સલાહકાર તરીકે કામ કરશે કે રાજ્યના મુખ્ય સચિવ તરીકે કામ કરશે.